stanford-oval/wikipedia huggingface dataset:
Ludacris
Ura > 2001: Word of Mouf

Ludacrisin toinen studioalbumi Word of Mouf julkaistiin vuoden 2001 loppupuolella. Albumin ensimmäinen single oli Rollout (My Business), jonka video oli ehdolla VMA -gaalassa. Muut albumilta lohkotut singlet olivat Saturday (Oooh Oooh) (feat. Sleepy Brown), Move Bitch (feat. Mystikal & I-20) ja Area Codes (feat. Nate Dogg). Albumia on myyty 3 miljoonaa kappaletta ja se on ylittänyt platinarajan.
Ura > 2003: Chicken-n-Beer

Kolmas studioalbumi Chicken-n-Beer julkaistiin vuonna 2003. Albumilta julkaistiin singlet P-Poppin'  (lyhennetty Pussy Poppin' ). Albumilla vieraili monia etelävaltioiden räppäreitä muun muassa: Chingy, 8Ball & MJG, Lil' Flip, I-20 sekä Lil Fate. Toinen single oli Kanye Westin tuottama Stand Up. Tämä single menestyi erittäin hyvin: se pomppasi suoraan Billboard Hot 100 -listan kärkeen ja sai paljon radiosoittoja. Albumin neljäs single Splash Waterfalls julkaistiin vuoden 2004 alussa.
Ura > 2004: The Red Light District

Vuoden 2004 alussa Ludacris vieraili Lil Jonin kanssa Usherin hittisinglellä Yeah!. Saman vuonna julkaistiin Ludacrisin neljäs studioalbumi The Red Light District. Albumin ensimmäinen single Get Back julkaistiin vuoden 2004 lopulla. Seuraava single Number One Spot, julkaistiin vuonna 2005. Kappale oli samplattu Soul Bossa Nova -kappaleesta. Muut singlet olivat The Potion sekä Pimpin' All Over the World, joista jälkimmäisellä vierili Bobby Valentino. The Red Light Districtiä oli työstämässä muun muassa supertuottaja Timbaland.
Ura > 2006: Release Therapy

Hip hop -lehti XXL ilmoitti Ludacrisin Releasy Therapyn olevan vuoden 2006 odotetuimpia albumeita. Albumi julkaistiin 26. syyskuuta 2006. Albumilla vierili muun muassa Pharrell Williams, R. Kelly, Young Jeezy, Mary J. Blige, Bobby Valentino ja Pimp C. Albumin ensimmäinen single Money Maker (feat. Pharrell) sai ensimmäisen radiosoittonsa 17. heinäkuuta 2006. Toinen single oli Grew Up a Screw Up, jolla vieraili Young Jeezy. Huhuttiin kuitenkin, että kumpikin, Ludacris sekä Young Jeezy olisivat toisilleen riidoissa. Kolmas single Runway Love (feat. Mary J. Blige) sijoittui ykköspaikalle U.S. Rap Billboard -listalla ja voitti palkinnon BET Awardsissa. Release Therapyä myytiin ensimmäisellä viikolla 309,000 kappaletta ja se sijoittui Billboard 200 -listan kärkeen.
Ura > 2008: Theater of the Mind

28. heinäkuuta 2008 julkaistiin Ludacrisin ja DJ Draman yhteinen DJ Drama Presents: The Preview -mixtape. Mixtapen kappale "Politics as Usual" herätti huomiota, jossa Ludacris haukkuu Jessy Jacksonia, McCainia ja George Bushia. Hän kehuu siinä Barack Obamaa. Itse Theater of the Mind julkaistiin 24. marraskuuta 2008. Huhtikuussa 2008 xxlmag.comiin levisi Ludacrisin Stay Together, jonka arveltiin tulevan Theater of the Mindille. Näin ei kuitenkaan käynyt Stay Together tuli kuitenkin albumin bonus kappaleeksi. Myös Pinky Shinin kappaleen huhuttiin tulevan albumille, mutta se jäi pois kokonaan. Albumi julkaistiin samana päivänä, kuin Kanye Westin 808s & Heartbreak. Theater of the Mindiä myytiin 213,493 kappaletta, joten se sai tyytyä Billboard 200 -listan 5 sijaan, kun taas Kanyen albumi sijoittui ykköspaikalle. Theater of the Mindin ensimmäinen single What Them Girls Like (feat. Chris Brown & Sean Garrett) sijoittui Billboard Hot 100 listan 33. sijalle. Toinen single: One More Drink (feat. T-Pain) sijoittui samalla listalla sijalle 24. Kolmas virallinen single oli Nasty Girl, jolla vieraili rap -artisti Plies.
Ura > 2010: Battle of the Sexes

Ludacrisin seitsemäs studioalbumi Battle of the Sexes julkaistiin 9. maaliskuuta 2010. Albumin julkaisu ei kuitenkaan sujunut niin kuin aluksi oli suunniteltu. Albumin piti nimittäin tulla jo vuonna 2009. Lisäksi albumin piti alun perin olla Ludacrisin ja tämän levy-yhtiö toverin, naisräppäri Shawnnan yhteisalbumi. Albumin nauhoitusten aikana Shawnna kuitenkin jätti Disturbing tha Peace -levy-yhtiön ja solmi uuden levytyssopimuksen R&B-laulaja T-Painin Nappy Boy Entertainmentin kanssa. Albumi julkaistiin lopulta vain Ludacrisin albumina. Albumilta julkaistiin "Everybody Drunk" -niminen promosingle huhtikuussa 2009. Sillä vierailivat Shawnna ja Lil Scrappy. Albumin ensimmäinen virallinen single "How Low" julkaistiin 8. joulukuuta 2009. 23. helmikuuta 2010 julkaistiin albumin toinen single "My Chick Bad", jolla vierailee Nicki Minaj. Albumin kolmas "Sex Room" -niminen single julkaistiin 20. huhtikuuta 2010. Singlellä vierailee Trey Songz. Albumi on myynyt kultaa.
Ura > Myöhempi ura

Vuonna 2015 Ludacris julkaisi studioalbumin Ludaversal. Albumi nousi Billboard 200-listalla kolmannelle sijalle.
Diskografia > Albumit

Incognegro (2000)
Back for the First Time (2000)
Word of Mouf (2001)
Chicken-n-Beer (2003)
The Red Light District (2004)
Release Therapy (2006)
Theater of the Mind (2008)
Battle of the Sexes (2010)
Ludaversal (2015)
Diskografia > Singlet

"What's Your Fantasy" (feat. Shawnna) (2000)
"Southern Hospitality" (feat. Pharrell) (2000)
"Area Codes" (feat. Nate Dogg) (2001)
"Rollout (My Business)" (2001)
"Saturday (Oooh Oooh!)" (2002)
"Wellcome to Atlanta" (feat. Jermaine Dupri) (2002)
"Move Bitch" (feat. Mystikal & I-20)
"Act a Fool" (2003)
"P-Poppin'" (Shawnna & Lil Fate) (2003)
"Stand Up" (Shawnna) (2003)
"Splash Waterfalls" (feat. Sandy Coffee) (2003)
"Diamond in the Back" (2004)
"Blow It Out" (2004)
"Get Back" (2004)
"Number One Spot" (2005)
"Potion" (2005)
"Pimpin' All Over the World" (feat. Bobby Valentino) (2005)
"Money Maker" (feat. Pharrell) (2006)
"Grew Up a Screw Up" (feat. Young Jeezy) (2006)
"Runway Love" (feat. Mary J. Blige) (2007)
"Slap" (2007)
"What Them Girls Like" (feat. Chris Brown & Sean Garrett) (2008)
"One More Drink" (feat. T-Pain) (2008)
"Nasty Girl" (feat. Plies) (2009)
"Everybody Drunk" (feat. Shawnna & Lil Scrappy) (2009)
"How Low" (2009)
"My Chick Bad" (feat. Nicki Minaj) (2010)
"Sex Room" (feat. Trey Songz) (2010)
Party Girls (2014)
Call Ya Bluff (2015)
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Mä ja mun pomo | The Wash | asiakas |
| 2003 | 2 Fast 2 Furious | 2 Fast 2 Furious | Tej Parker |
| 2004 | Crash | Crash | Anthony |
| 2005 | Hustle & Flow | Hustle & Flow | Skinny Black |
| 2007 | Joulupukki ja sen veli | Fred Claus | DJ Donnie |
| 2008 | Ball Don’t Lie | Ball Don’t Lie | Julius |
| 2008 | RocknRolla | RocknRolla | Mickey |
| 2008 | Max Payne | Max Payne | Jim Bravura |
| 2009 | Gamer | Gamer | Humanz Brother |
| 2011 | Näin ystävien kesken | No Strings Attached | Wallace |
| 2011 | Fast & Furious 5 | Fast Five | Tej Parker |
| 2011 | New Year’s Eve | New Year’s Eve | Brendan |
| 2013 | Fast & Furious 6 | Fast & Furious 6 | Tej Parker |
| 2014 | Run Like the Devil | Run Like the Devil | Willie Brown |
| 2015 | Fast & Furious 7 | Fast & Furious 7 | Tej Parker |
| 2017 | Fast & Furious 8 | The Fate of the Furious | Tej Parker |
| 2020 | John Henry | John Henry | Hell |
| 2021 | Fast & Furious 9 | F9 | Tej Parker |
| 2022 | End of the Road | End of the Road | Reggie |
| 2023 | Fast & Furious X | Fast X | Tej Parker |

Televisiosarjat
| Vuosi | Nimi | Rooli | Jaksot |
| 2005 | Eve | Rufus | ”Stay Tuned” |
| 2006–2007 | Kova laki: Erikoisyksikkö | Darius Parker | ”Venom” ”Screwed” |
| 2007 | Simpsonit | Ludacrest (äänirooli) | ”You Kent Always Say What You Want” |
| 2014 | Being Mary Jane | Terrence Porter | ”Exposed” |
Aiheesta muualla

Wikimedia Commonsissa on kuvia tai muita tiedostoja aiheesta .
Ludacris Internet Movie Databasessa. (englanniksi)
Ludacrisin virallinen sivusto
Ludacris Myspacessa (englanniksi)
Ludacris fanisivusto
Ludacris
| --- | --- |
Albumit:   Incognegro  Back for the First Time  Word of Mouf  Chicken-n-Beer  The Red Light District  Release Therapy  Theater of the Mind  Battle of the Sexes   Ludaversal 
Ludacris MTV Video Music Awardsissa vuonna 2004.
Vectorama

| Vectorama |
| --- | --- |


Tyyppi:  verkkopelitapahtuma
Tapahtumapaikka:  Oulun jäähalli
Ensimmäisen kerran:  2000
Järjestäjä:  VECTOR – Suomen verkkopeliyhdistys ry
www.vectorama.info
Vectorama on vuosittainen Oulussa pidettävä verkkopelitapahtuma, jonka pääasiallisena kohderyhmänä ovat tietokonepelaamisesta kiinnostuneet nuoret. Kävijät tuovat mukanaan oman tietokoneensa, joka yhdistetään tapahtuman nopeaan tietoverkkoon. Vectoramassa kävijät pelaavat tietokoneella toistensa kanssa, viettävät aikaa samanhenkisten ihmisen kanssa ja osallistuvat pelikompoihin sekä oheistoimintaan. Tapahtumassa on vuosittain mukana useita muita toimijoita, kuten Oulun kaupunki ja erilaisia yhdistyksiä, jotka tulevat tapahtumaan esittelemään toimintaansa ja järjestämään oheisohjelmaa kävijöille. Vectorama on järjestetty vuodesta 2000 alkaen.
Vectoraman ajankohta on useimmiten alkukesällä. Tapahtuman kävijöiden keski-ikä on noin 17–19 vuotta, mutta ikähaarukka on laaja, vanhimpien kävijöiden ollessa yli 40-vuotiaita. Vectorama kestää kolme päivää. Vuonna 2014 tapahtumaan osallistui yli 1 000 henkeä, joista konepaikan ostaneita oli 555. Vuonna 2019 Oulun Energia Areenalla järjestetty tapahtuma keräsi jo yli 2000 henkeä, joista konepaikkoja oli 991.
Vectoraman järjestää vapaaehtoisvoimin toimiva yhdistys VECTOR – Suomen verkkopeliyhdistys ry. Tapahtuma järjestetään talkoovoimin ja järjestäjät ovat pääasiassa alan ammattilaisia tai aktiivisia harrastajia. Käytännön työtehtäviä tapahtumaa järjestettäessä ovat muiden muassa tapahtuma-alueen rakentaminen, verkon järjestäminen, infotiskin pyöritys, tapahtuman sisäinen tiedotus, ohjelmatuotanto sekä tietysti purkaminen ja siivous. Lisäksi tapahtuman järjestäminen vaatii etenkin nykymuodossaan runsaasti ennakkovalmisteluja, jotka täytyy aloittaa jo yli puoli vuotta ennen varsinaista tapahtumaa.
Vectorama on vanhin edelleen järjestettävä, alusta saakka saman tahon järjestämä verkkopelitapahtuma Suomessa. [lähde? ]
Historia

Vectorama järjestettiin ensimmäistä kertaa vuonna 2000. Silloin noin 40 hengen tapahtumaa lähdettiin rakentamaan pilottimielessä noin 10 järjestäjän voimin. Pilottihankke onnistui hyvin ja tapahtuma päätettiin järjestää seuraavana vuonna uudestaan. Tällöin tapahtuman osallistujamäärä kasvoi noin 80 henkeen. Verkkona vuonna 2001 toimi Marconin ES2810 -kytkimistä rakennettu 10/100 Mbit/s -verkko.
Historia > 2000–2003

Ensimmäisinä vuosina tapahtuma keskittyi pääasiassa omilla koneilla tapahtuvaan vapaamuotoiseen pelaamiseen ja pieniin epävirallisiin pelicompoihin. Sittemmin myös pelicompot ovat kuuluneet mukaan tapahtuman viralliseen ohjelmistoon. Tapahtuma myös laajeni lähes kaksinkertaiseksi joka vuosi. Vuonna 2003 runkoverkko päivittyikin nopeammaksi ja pohjautui Extreme Networksin BlackDiamond 6800 -sarjan kytkimeen.
Historia > 2004–2005

Tapahtuman saatua hyvän pohjan tapahtuman sisältöä pyrittiin parantamaan entisestään. Vuoden 2004 tapahtumassa muun muassa lanseerattiin Radio LAN, joka tuotti koko tapahtuman ajan omaa juonnettua radio-ohjelmaa. Seuraava vuonna oli vuorossa R-Compo, jossa osa pelicompoon kuuluneista peleistä pelattiin erillisillä koneilla, jotka järjestäjät olivat hankkineet paikalle. Näin pyrittiin keskittymään taitoon, sillä kaikilla pelaajilla oli yhtä tehokas laitteisto käytössään.
Radio LAN onnistui hyvin tehtävässään. Sen tehtävänä oli luoda uudenlaista sisältöä pelaamiseen keskittyvään lanitapahtumaan. Vaikka esimerkiksi Schni Schna Schnappi saikin ensin kielteisen vastaanoton, niin riittävän monta kertaa toistettuna sen onnistui murtaa monen jo vanhemmankin parran sydämen. Tapahtuman loppupuolella kyseiseille kappaleelle jopa taputettiin! Radio LAN testasi myös lastenlaululeikkien vaikutusta nuorisoon. Jos sull' lysti on niin kätes yhteen lyö sai valtavan suosion ja on sittemmin noussut jopa meemiksi luokiteltavaksi ilmiöksi lanitapahtumissa.
Historia > 2006–2007

Vuoden 2006 Vectoramassa otettiin tavoitteeksi luoda myös vierailijoille suunnattua oheistoimintaa. Tällä tavoin tapahtumaan tulivat mukaan tanssipelit. Myös  R-Compoon lisättiin enemmän pelejä. Vanhoja konkareitakaan ei täysin unohdettu, sillä ensimmäistä kertaa mahdollistettiin VIP-tilojen varaaminen omalle peliporukalle.
Samana vuonna syntyi myös Vectoraman ”raid”-idea. Ensimmäiseksi kohteeksi joutui tai pikemminkin pääsi tapahtumapaikan vieressä sijainnut Drive-In Hesburger. Sen luukun taakse ilmestyikin yli sadan henkilön jono juuri ennen paikan sulkeutumista. Jonottavat ihmiset lauloivat ja leikkivät edellisen vuoden malliin Jos sull' lysti on niin kätes yhteen lyö -leikkiä.
Tanssipelit osoittautuivat hyvin suosituiksi ja niinpä vuonna 2007 mukaan otettiin myös erilaiset rytmipelit. Vierailijoiden viihtyvyyttä parannettiin muun muassa järjestämällä heidän käyttöönsä pelikonsoleita. Tempaukset eivät tuolloinkaan loppuneet, vaan järjestäjät rakensivat ensimmäistä kertaa konttisaunan saunomistarpeisiin. Sauna rakennettiin 30-jalkaisesta merikontista, johon asennettiin kaksi sähkökiuasta. Vuoden raid-kohteeksi päätyi läheinen jäätelökioski, jonka sulkemisaika venyikin liki kaksi tuntia normaalia myöhemmäksi!
Historia > 2008

Vectorama siirtyi kahdeksan onnistuneen vuoden jälkeen Pohjankartanon koululta Club Teatrian tiloihin. Samalla tapahtuman vierailija-alueita laajennettiin merkittävästi. Kompoihin liittyvinä uudistuksina tapahtumassa järjestettiin ensimmäistä kertaa vuoden 2007 Assemblyllä lanseerattu Peliliigan karsintaottelu. Lisäksi sisältö laajeni peliohjelmointikompoon ja vierailijoille suunnattuun Robosota-turnaukseen. Tapahtuman verkkoon kirjautui tapahtuman aikana yhteensä 451 konetta ja tapahtumassa kävi yhteensä 483 henkilöä.
Historia > 2009

Vectorama järjestettiin jälleen Teatrialla, ensimmäistä kertaa yhteistyössä Oulun kaupungin nuorisopalveluiden kanssa.
Historia > 2010

Tapahtuma siirtyi Club Teatrialta takaisin Pohjankartanon tiloihin. Samalla yhteistyötä Oulun nuorisotoimen kanssa lisättiin merkittävästi.
Historia > 2011

Tapahtuma siirtyi Pohjankartanon tiloista Rajakylän koululle. VectorLive aloitti toiminnan tapahtuman viihdetuottajana. Samalla tapahtumaverkko päivitettiin tarjoamaan kaikille kävijöille 1 Gbps-portti.
Historia > 2012

Tapahtuma siirtyi Rajakylästä Ritaharjun monitoimitalolle. Näkyvin ohjelma oli 32 pelaajan StarCraft 2 -turnaus, johon saapui ammattilaispelaajia ympäri Suomen. Turnaus oli Vectoraman ensimmäinen suuri eSports-turnaus.
Historia > 2013

Tapahtuma järjestettiin jälleen Rajakylän koululla. Tietokonepaikkaliput myytiin loppuun jo ennakkomyynnin aikana. Tapahtumassa järjestettiin ensimmäistä kertaa "avoimet ovet" -tempaus, jolloin yleisö pääsi ilmaiseksi tutustumaan lanitapahtumaan ja osallistumaan oheistoimintaan.
Historia > 2014

Tapahtuma siirtyi Oulun jäähallille ja konepaikkojen määrä lähes kaksinkertaistettiin. Tapahtuma loppuunmyytiin ennen ovien aukeamista. Tapahtuman nettiyhteys päivittyi 10 Gbps-nopeuteen ja koneisiin otettiin käyttöön julkiset ip-osoitteet.
Historia > 2015

Vectorama järjestettiin toistamiseen Oulun Energia Areenalla, eli Oulun jäähallilla. Tapahtumaa pyrittiin kasvattamaan maltillisesti, samalla keskittyen puitteiden parantamiseen. Vectoramassa 2015 järjestettiin ensimmäistä kertaa Vectoraman omin voimin isompi eSports-turnaus. Peliksi valittiin CS:GO, ja palkintopotti oli 3 000 euroa. Tapahtuman myynti onnistui hyvin, ainoastaan 14 konepaikan jäädessä myymättä. Tapahtuman osallistujamäärä yhteenlaskettuna (mukaan luettuna sekä lipun ostaneet, vierailijat, näytteilleasettajat että järjestäjät) oli 1 501.
Historia > 2016

Vectorama 2016 järjestettiin kolmatta kertaa Oulun Energia Areenalla. Tapahtumassa oli 862 osallistujille tarkoitettua konepaikkaa, joista 15 oli premium-, 19 pro- ja 30 tiimipaikkoja. Kaiken kaikkiaan järjestäjien, pelaajien ja non-byoc-koneiden kanssa verkossa oli yhteentä yli 1 000 tietokonetta. Vain 4 tiimipaikkaa jäi vapaaksi lipunmyynnin jälkeen. Tapahtumaa oli järjestämässä yli 110 järjestäjää ja 127 yhteistyökumppania.
Historia > 2017

Vuoden 2017 Vectorama järjestettiin neljättä kertaa Oulun Energia Areenalla. Tapahtumaan osallistujille oli järjestetty yhteensä 908 konepaikkaa, joista myymättä jäi vain 15. Tapahtuma nousi siten vuoden 2017 Suomen toiseksi suurimmaksi LAN-pelitapahtumaksi, jota suurempi on vain Assembly Winter -tapahtuma. Yhteensä kolmipäiväisessä tapahtumassa vieraili 1 947 kävijää. Yhteistyötahoina oli mukana 24 toimijaa, joista osa oli tapahtuman aikana oheistoimintakäytävällä esittelemässä toimintaansa. Tapahtumassa järjestettiin eSM-osakilpailun turnaukset, joissa peleinä olivat CS:GO, Overwatch, StarCraft II ja Hearthstone. Voittajat palkittiin eSM-finaalipaikoilla.
Historia > 2018

Tapahtuma järjestettiin jälleen Oulun Energia Areenalla. Konepaikkamäärä säilyi lähestulkoon samana edellisvuoteen verrattuna, sillä paikkojen määrää rajoittaa tilan koko. Konepaikkaliput myytiin kuukausi ennen tapahtumaa loppuun. Tapahtumassa järjestettiin Dota 2 eSM -turnaus, joka oli samalla Vectoraman ensimmäinen E-sports-SM-finaaliturnaus.
Historia > 2019

Tapahtumapaikkana oli Oulun Energia Areena jo kuudetta kertaa. Konepaikkaliput 991 konepaikkalippua myytiin loppuun ennätysnopeasti, vain muutamassa päivässä. Yhteensä Vectoramassa vieraili yli 2000 henkeä. Tapahtumassa järjestettiin Counter-Striken 10 000 euron SM-karsintaturnaus sekä Dota 2:n SM-finaalit.
Historia > 2020

Vuoden 2020 fyysinen tapahtuma peruttiin 31.3.2022 koronan vuoksi. Tilalle julkaistiin 26.4.2022 virtuaalinen tapahtuma. Virtuaalisen tapahtuman ohjelmana oli etänä järjestettyjä turnauksia.
Historia > 2021

Myös vuoden 2021 tapahtuma järjestettiin virtuaalisena. Vaikka tapahtuma oli vierailijoille etänä, oli tapahtumalla Oulussa Johteenhovin tiloissa studio ja koordinaatiokeskus. Tapahtuman sisältönä oli turnauksia, haastatteluja ja muuta juonnettua studio-ohjelmaa.
Historia > 2022

Vuonna 2022 tapahtuma siirtyi kauan odotetusti Ouluhalliin. Ouluhalliin siirtyminen oli suunniteltu jo vuodelle 2020, sillä jäähalli oli käynyt pieneksi tapahtumalle. Koronan vuoksi peruuntuneiden tapahtumien johdosta siirtyminen viivästyi kuitenkin kahdella vuodella. Koronakauden vaikutukset nuorison osallistuvuuteen vaikuttivat kaikkiin vuoden 2022 LAN-tapahtumien kävijämääriin. Näin myös Vectoraman kohdalla tapahtumaan konepaikallisten kävijöiden määrä tippui 991:stä 374:ään. Laskeneista konepaikkamääristä huolimatta tapahtuma laajensi merkittävästi yhteistyötä muiden toimijoiden kanssa, sillä uudet tilat mahdollistivat messualueen järjestämisen. Näin ilmaisvierailijoiden määrät pysyivät ennallaan.
Historia > Kävijämäärät taulukkona

Kävijämäärät perustuvat toteutumaan, joka on laskettu tapahtuman tietokannoista. Luvut ovat pyöristettyjä, ja niissä on kymmenen prosentin virhemarginaali johtuen VIP-vierailuista, maksetuista peruuntumisista sekä käytetystä laskentamenetelmästä.
| Vuosi | Konepaikkoja | Vierailijoita | Yhteensä | Sijainti |
| --- | --- | --- | --- | --- |
| 2000 | 40 | 0 | 40 | Pohjankartano |
| 2001 | 80 | 0 | 80 | Pohjankartano |
| 2002 | 170 | 10 | 180 | Pohjankartano |
| 2003 | 240 | 25 | 265 | Pohjankartano |
| 2004 | 250 | 50 | 300 | Pohjankartano |
| 2005 | 270 | 50 | 320 | Pohjankartano |
| 2006 | 300 | 55 | 355 | Pohjankartano |
| 2007 | 300 | 85 | 385 | Pohjankartano |
| 2008 | 380 | 103 | 483 | Club Teatria |
| 2009 | 294 |  | 294 | Club Teatria |
| 2010 | 236 |  | 300 | Pohjankartano |
| 2011 | 160 | 50 | 210 | Rajakylän koulu |
| 2012 | 231 | 65 | 296 | Ritaharjun koulu |
| 2013 | 255 |  |  | Rajakylän koulu |
| 2014 | 550 | 500 | 1 050 | Oulun jäähalli |
| 2015 | 780 | 500 | 1 501 | Oulun jäähalli |
| 2016 | 858 | 687 | 2 001 | Oulun jäähalli |
| 2017 | 908 | 650 | 1 947 | Oulun jäähalli |
| 2018 | 988 | 680 | 1935 | Oulun jäähalli |
| 2019 | 991 | 688 | 2108 | Oulun jäähalli |
| 2020 |  |  |  | Virtuaalinen |
| 2021 |  |  |  | Virtuaalinen |
| 2022 | 374 | 697 |  | Ouluhalli |
Aiheesta muualla

Vectoraman kotisivut
Oukanuoriso Storify Vectorama 2012
Kaleva, 13.6.2008, Laitos työntää vastustajat laidan yli
Kaleva, 6.6.2008, Nörtti, turvallinen miesvalinta (Arkistoitu – Internet Archive)
Kaleva, 23.3.2004, Verkkopelitapahtuma Oulussa kesällä[vanhentunut linkki]
Kaleva, 16.6.2003, Bittisoturit kokoontuivat Pohjankartanolla
Kaleva, 14.10.2002, Pelihimo toi nuoret yhteen Pudasjärvellä[vanhentunut linkki]
Oulun tapahtumat
Arktiset Askeleet
Korttelihaipakka
Kuusrock
Lastenelokuvafestivaali
Qstock
Rotuaari Piknik
Tervahiihto
Tervasoutu
Valkosipuliyö
Vectorama
Varjo
Verkkopelitapahtumat
Assembly Winter (Tampere)
Getonline
Guru (Lahti)
HaapisLan (Iitti)
HolloLan (Hollola)
Hykolan
Insomnia (Pori)
LahtiLan (Lahti)
Lantrek
MindTrekLan
PartyLan
RiekaleLAN
Solid Summerparty (Helsinki)
Vectorama (Oulu)
Vectorama 2005 Pohjankartanon yläasteella.
Simpsonit (11. tuotantokausi)

Simpsoneiden 11. tuotantokausi käynnistyi Yhdysvalloissa 26. syyskuuta 1999 ja päättyi 21. toukokuuta 2000. Kauden esitys Suomessa alkoi 14. tammikuuta 2001 ja päättyi 23. syyskuuta 2001.
DVD-julkaisu ilmestyi Suomessa 24. lokakuuta 2008.
Jaksoluettelo > Keilailumestari (Hello Gutter, Hello Fadder)

Homer saa julkisuutta keilailusaavutustensa ansiosta. Kun huuma on ohitse, Homer yrittää paikkailla välejään lapsiinsa.
Jaksoluettelo > Suuri kahdeksikko (Eight Misbehavin)

Apu haluaa lapsen. Vaikka Manjula ja Apu yrittävät monia keinoja, ei tule lasta. Kerran testi sanoo kuitenkin, että lapsi tulee. 9 kuukauden päästä Simpsonit ja Apu menevät sairaalaan katsomaan lasta. Tohtori Hibberton kertoo, että lapsia on 8. Syyksi lasten määrään paljastuu liallinen hedelmällisyyslääkkeiden käyttö. Lapsista tulee paljon vaivaa. Eräänä päivänä mies eläintarhasta tulee pyytämään Apua antamaan lapsen hänelle hoitoon. Apu suostuu. Paljastuu, että lapsia näytetään julkisesti show’ssa päivittäin. Apu ja Homer menevät yöllä varastamaan lapset takaisin. Eläintarhan miehet tulevat Simpsoneille vaatimaan lapset takaisin. He ottavatkin Homerin show’hun lasten sijaan.
Jaksossa nähdään ensi kerran Apun ja Manjulan kahdeksaiset.
Jaksoluettelo > Prätkäkundi (Take My Wife, Sleaze)

Homer voittaa moottoripyörän ja perustaa prätkäjengin, mutta sattuu valitsemaan sille nimen, joka on jo toisen porukan käytössä.
Jaksoluettelo > Lelusensaatio (Grift of the Magi)

Rahapulassa painiva koululaitos turvautuu lelufirman apuun. Lapsia käytetään salaa apuna uuden muotilelun suunnittelussa.
Jaksoluettelo > Pikku emäntä (Little Big Mom)

Marge katkaisee jalkansa lasketteluonnettomuudessa, kun käkikello aulassa putosi hänen jalalleen. Margen pitää olla sairaalassa ja antaa Lisalle vastuun talosta. Homer ja Bart eivät ota osaa talon töihin ja tämä ärsyttää Lisaa. Lisa tekee Homerille ja Bartille "spitaalin" puurohiutaleista ja liimasta, jotta he rupeaisivat siivoamaan. He lähtevät Ned Flandersin käskystä Havaijille spitaaliparantolaan. Marge pääsee sairaalasta ja he lähtevät Homerin ja Bartin perään. He ovat jo huomanneet, että ruvet eivät ole oikeita, koska Homer söi yhden ruvista. Simpsonit jäävät Havaijille lomailemaan, mutta Homer ja Bart joutuvat käymään säköneulahoidossa, jotta ruvet lähtisivät.
Jaksoluettelo > Uskolla Terveeksi (Faith Off)

Homer tapaa vanhoja opiskelututtujaan ja joutuu pahaan kiipeliin. Bart pelastaa isänsä ja ryhtyy ihmeparantajaksi.
Jaksoluettelo > Kartanon herrat (The Mansion Family)

Herra Burns lähtee käymään lääkärissä Minnesotan Mayo-kliniikalla ja kutsuu Simpsonit vahtimaan taloaan.
Jaksoluettelo > Raivoisa ratsu (Saddlesore Galactica)

Homer ja Bart pelastavat sirkushuijarin hevosen, ja osallistuvat outoon ratsastuskisaan. Lisa ja koulun orkesteri osallistuvat tärkeään kilpailuun.
Jaksoluettelo > Lähetyssaarnaaja (Missionary Impossible)

Homer pakenee ahneita rahankerääjiä ja päätyy lähetyssaarnaajaksi trooppiselle saarelle.
Vierailevana äänenä Betty White.